钦定古今图书集成/明伦汇编/闺媛典/第083卷 > 马魁选妻陈氏
## 钦定古今图书集成/明伦汇编/闺媛典/第083卷 > 马魁选妻陈氏

按《陕西通志》：陈氏，马魁选妻，平凉华亭人。崇祯七年，
夫如京师，氏闻贼警，携幼子与侍儿匿山谷中，势急。
氏知不免，泣语侍儿曰：“善抚吾子，吾义不苟生。”乃怀
刃出绐贼曰：“若欲吾从，幸勿伤吾子。”从行至萧氏庄，
瞋目厉声曰：“吾何人，肯以身从贼乎？”遂出刃自刎而
死。